पार्टी के स्थापना दिवस पर कार्यकर्ताओं ने लिया एकजुटता का संकल्प
गंजबासौदा| ब्लॉक कांग्रेस कमेटी द्वारा कांग्रेस भवन में कार्यक्रम आयोजित कर पार्टी का 131वां स्थापना दिवस मनाया गया। कार्यक्रम के दौरान ब्लाक अध्यक्ष विकास शर्मा ने कांग्रेस पार्टी की योजनाओं के बारे में बताया। साथ ही पार्टी कार्यकर्ताओं सहित पदाधिकारियों को एकजुट होकर पार्टी हित में कार्य करने की बात कही। आईटी सेल विधानसभा अध्यक्ष प्रमोद शर्मा भर्री ने कहा कि कांग्रेस पार्टी ने झाबुआ सहित नगर परिषद और नगर पालिका चुनावों में शानदार जीत हासिल की है। इसी प्रकार आगामी चुनावों में पार्टी को जीत दिलाने के लिए कार्यकर्ताओं को सक्रिय होकर कार्य करना होगा। इस कार्यक्रम के मौके पर पूर्व मंत्री वीरसिंह रघुवंशी, गणेश प्रसाद अरोरा, सत्यप्रकाश सेन, अशोक कौल, सुनील बाबू पिंगले, कृष्णमोहन शर्मा, बीडी शर्मा, कमल नरवारिया, मंजू कुशवाह, नारायणी बाई , जितेन्द्र वाल्मीकि सहित बड़ी संख्या में पार्टी कार्यकर्ता और पदाधिकारी मौजूद थे।
hin_Deva hin_Deva